open-index/open-wikipedia-markdown huggingface dataset:
Sweep It Into Space

***Sweep It Into Space*** é o décimo segundo álbum de estudio da banda estadounidense de rock alternativo Dinosaur Jr., publicado o 23 de abril de 2021 a través do selo Jagjaguwar. O seu primeiro sinxelo, "I Ran Away", lanzouse o día 23 de febreiro, e o seu vídeo estreouse o 3 de marzo. O día 31 de marzo editouse un vídeo musical para o seu segundo sinxelo, "Garden".

## Antecedentes 
O lanzamento do disco estaba prevista orixinalmente para mediados do ano 2020 pero foi atrasado debido á pandemia de COVID-19. O álbum gravouse no estudio Bisquiteen de Amherst a finais de 2019 tras a súa xira pola Costa Oeste e o Sueste dos Estados Unidos. Lou Barlow compuxo dúas das doce cancións, sendo o outro músico acreditado ademais do grupo Kurt Vile, que tocou a guitarra de doce cordas en "I Ran Away".

## Listaxe de cancións 
## Notas
Janet Gibson

**Janet Gibson** é unha bióloga e zoóloga beliciana que conseguiu o Premio Ambiental Goldman en 1990 polos seus esforzos de conservación dos ecosistemas mariños ao longo da costa de Belize, en particular o sistema de reservas da barreira do arrecife. Á Barreira do Arrecife de Belize, a UNESCO concedeulle o título de Patrimonio da Humanidade en 1996 grazas aos esforzos de Gibson entre outros.

## Traxectoria 
miniatura|Reserva mariña de Hol Chan.
Janet Gibson naceu en Belize e estudou nos Estados Unidos bioloxía e zooloxía. A medianos da década de 1980 empezou a traballar como voluntaria para a Belize Audubon Society. Entre 1985 e 1987, traballou para crear a Reserva mariña de Hol Chan, facendo campaña cos cidadáns, as empresas, os pescadores e o goberno de Belize para conseguir unha reserva protexida e educándoos sobre a necesidade do proxecto. Desenvolveu un plan de xestión, traballou para garantir o financiamento e sacou o proxecto adiante. Os seus esforzos foron exitosos e en 1987 constituíuse a reserva oficial, sendo a primeira dese tipo en América Central.

En 1988, Gibson deseñou un plan de xestión para o atol de coral Glover e tamén empezaron os esforzos para asegurar o estado de reserva do arrecife Glover. En 1990,  axudou a establecer unha Unidade de Xestión da Zona Costeira como parte do departamento de Pesca. Gibson uniuse á Sociedade de Conservación da Fauna e Flora de Belize (WCS) e en 1993, grazas aos seus esforzos, xunto co apoio doutras organizacións, designouse como reserva protexida para Belize. Gibson e outras persoas, ao traballar protexendo o medio ambiente, empezaron a darse conta de que a protección individual era insuficiente sen un enfoque de xestión que protexese a zona de barreira enteira ou forzas externas como a proliferación de algas xerada a partir de residuos da plantación de froitas, a sobre-pesca noutras áreas que causaba danos colaterais, ou a sedimentación causada polo desenvolvemento, xa que estes aspectos estaban a ter un efecto prexudicial. Traballando con axencias de xestión da auga, con representantes forestais, con outros grupos ambientais e cos cidadáns, en 1993 adaptouse un plan para formalizar a protección do arrecife para que fose declarado Patrimonio Mundial natural. Despois de varios anos de planear e de traballar, o nomeamento concedeuse en novembro de 1996 pola UNESCO.

Gibson forma parte da Sociedade de Conservación de Fauna e Flora de Belize e publicou numerosos traballos científicos.

## Escolma de publicacións 
* 
* 
* Océano & Administración Costera ( Ltd.) : 229@–244. doi:10.1016/s0964-5691(98)00007-6.
*  Belize: Sociedad de Conservación de la Fauna y flora.
*  (Routledge Grupo & de Francis del Taylor) : 43@–54. doi:10.1080/10871200500470993.
*  (Universidade de Exeter, Exeter, Reino Unido: Laboratorio de Ecoloxía Espacial Mariño) : 13@–24. doi:10.3354/meps09450.
*  ( Ltd.) : 434@–445. doi:10.1016/j.fishres.2013.03.011.
* 

## Notas
Zhu Zhanji

[miniatura| Vaso de porcelana arcaica Xuande da [dinastía Ming e marca de seis caracteres kanji]]
O emperador **Xuande** (en chinés : 宣德帝; pinyin : Xuāndé dì) (1399 - 1435) foi o quinto emperador da dinastía Ming e tamén un destacado pintor, coñecido neste campo como **Zhū Zhānjī** (pinyin) ou **Xuanzong**.

## Biografía 
Xuande era o fillo máis vello do emperador Hongxi e da emperatriz Cheng Xiao Zhao. Era sobriño do príncipe Zhu Gaoxu, o militar e favorito do emperador, que se rebelou e acabou cruelmente torturado.

Durante o seu reinado, China tivo estabilidade política. En 1427, Annam independizouse e para asegurar as súas fronteiras decidiu loitar contra os mogoles. 

Con este emperador chega a gran expedición marítima dirixida polo almirante eunuco Zheng He. O seu sucesor foi o emperador Zhengtong .

## Obra pictórica 
[miniatura| "[Hylobatidae|Xibóns xogando", pintura de Xuande (1427)]]
[miniatura| O emperador xogando ao [golf.]]
Xuande (alias Zhu Zhanji) foi poeta e pintor. Destacou na pintura de animais. As súas obras expóñense en museos como os seguintes:

* Museo Nacional do Palacio de Taipei 
* Museo Arthur M. Sackler (parte do Harvard Museum of Art de Cambridge). 

## Referencias 
## Bibliografía 
* *Hong Xidi Xuande Di. Emperador Ming* *Biography* (edición chinesa) de Jiang Shoupeng, literatura e historia de Jilin. 1996 .  . 

## Ligazóns externas 
* http://chinesepod.com/blog/%E5%AE%A3%E5%BE%B7-the-forgotten-awesome-emperor-chinesepod-weekly/941#sthash.xcn5Ymvx.dpbs
Camille Jordan

**Marie Ennemond Camille Jordan** ([ʒɔʀdã]), nado en Lión o 5 de xaneiro de 1838 e finado en París o 22 de xaneiro de 1922, foi un matemático francés, coñecido tanto polo seu traballo fundamental na teoría de grupos como polo seu influente ''Cours d'analyse*.

Camille Jordan non debe ser confundido co xeodesista Wilhelm Jordan (1842-1899, método de eliminación de Gauss-Jordan) nin co físico Pascual Jordan (1902-1980, álxebra de Jordan).

## Traxectoria 
O seu pai Esprit-Alexandre Jordan (1800-1888), politécnico (1818), foi deputado por Saona e Loira (1871-1876) e a súa nai Joséphine era irmá do pintor Pierre Puvis de Chavannes. Era tamén bisneto do político Camille Jordan. Estudou na Escola Politécnica Superior (promoción de 1855). Foi enxeñeiro no corpo das minas e logo deu clases na mesma escola e sucedeu a Joseph Liouville no Collège de France, onde tiña fama de escoller notacións excéntricas.

O seu nome está asociado a unha serie de resultados fundamentais:
* O teorema de Jordan e a curva de Jordan á que se refire este teorema
* Lemas de Jordan, empregados na análise complexa para o cálculo de integrais
* Teorema de Jordan sobre o grupo simétrico
* A forma canónica de Jordan e a redución de Jordan
* O teorema de Jordan-Hölder, que é un resultado fundamental en grupos finitos e series de composicións
* o teorema de Jordan-Schur sobre subgrupos de grupos lineares complexos
* A medida de Jordan, que prefigura a teoría da medida
* A desigualdade de Jordan
* A función indicatriz de Jordan, unha función multiplicativa que xeneraliza a indicatriz de Euler.

Tamén foi el quen introduciu a noción de arco rectificable, de función con variación limitada ou de conxunto medíbel. Axudou a levar a teoría de Galois á corrente principal do pensamento. Tamén investigou os grupos de Mathieu, primeiros exemplos de grupos esporádicos. O seu *Traité des substitutions*, sobre os grupos das permutacións, foi publicado en 1870 e gañou ese mesmo ano o premio Poncelet. Foi orador convidado no Congreso Internacional das Matemáticas de 1920 en Estrasburgo.

Cando deixou a Escola das Minas de 1861 a 1885, era enxeñeiro encargado do control das canteiras en París.

## Obras 
* *Cours d'analyse de l'Ecole Polytechnique ; 1 Calcul différentiel* (Gauthier-Villars, 1909)
* *Cours d'analyse de l'Ecole Polytechnique ; 2 Calcul intégral* (Gauthier-Villars, 1909)
* *Cours d'analyse de l'Ecole Polytechnique ; 3 équations différentielles* (Gauthier-Villars, 1909)
* *Mémoire sur le nombre des valeurs des fonctions* (1861–1869)
* *Recherches sur les polyèdres'' (Gauthier-Villars, 1866)
* 

## Honras 
En 1881 foi elixido membro da Academia de Ciencias, que presidiu en 1916. En 1919 converteuse nun membro estranxeiro da Royal Society e tamén foi nomeado Oficial da Lexión de Honra.

A Universidade de Lión I deu o seu nome a un instituto de investigación matemática.

O asteroide 25593 Camillejordan recibiu o seu nome na súa honra.

## Notas 
## Véxase tamén 
### Bibliografía 
* Hélène Gispert-Chambaz, Camille Jordan et les fondements de l'analyse, Publications mathématiques d'Orsay, Université de Paris-Sud, 1982
### Ligazóns externas 
*
*
G d's Pee at State's End!

'''''G_d's Pee at State's End!'''* é o sétimo álbum de estudio da banda canadense de post-rock Godspeed You! Black Emperor, publicado o 2 de abril de 2021 a través do selo Constellation Records.

## Listaxe de cancións 
O álbum está formado por un LP de 12 polgadas e outrodisco de 10 polgadas. Ten un total de catro pezas, dúas longas e dúas curtas, unha estrutura usada pola banda nos álbums anteriores *'Allelujah! Don't Bend! Ascend!* e *Asunder, Sweet and Other Distress''.

Nalgúns servizos de streaming (Spotify, Tidal, Apple Music e Amazon Music), os cortes 1 e 3 da edición física están divididos en temas máis pequenos. Noutros servizos, como Bandcamp, mantense a listaxe da edición física.

## Notas
Valerie Thomas

**Valerie L. Thomas**, nada o 8 de febreiro de 1943, é unha científica e inventora estadounidense. Inventou o Illusion Transmitter (transmisor de ilusión), polo que recibiu unha patente en 1980. Foi a responsable do desenvolvemento dos sistemas de procesamento de imaxes de formatos de medios dixitais utilizados nos primeiros anos do programa Landsat.

## Traxectoria 
Valerie Thomas interesouse pola ciencia cando era nena, despois de observar o seu pai xogar coa televisión e ver as pezas mecánicas dentro da televisión. Á idade de oito anos, leu *The Boys First Book on Electronics*, que espertou o seu interese nunha carreira científica. O seu pai non a axudou cos proxectos do libro, a pesar do seu propio interese pola electrónica. Na escola para nenas á que asistiu, non se lle animou a seguir cursos de ciencias e matemáticas, aínda que logrou tomar un curso de física. Valerie non tivo moito apoio cando era nena. Aínda que os seus pais e a súa mestra da escola non loitaron polo seu dereito a estudar ciencias, tivo algúns mestres que loitaron por ela a unha idade temperá. Continuou asistindo á Universidade Estatal de Morgan, onde foi unha das dúas mulleres que se especializaron en física. Thomas destacouse nos seus cursos de matemáticas e ciencias na Universidade Estatal de Morgan e despois de graduarse cun título en física pasou a traballar para a NASA. 

En 1976 asistiu a un seminario científico onde viu unha exhibición que demostraba unha ilusión. A exhibición utilizou espellos cóncavos para enganar o espectador facéndolle crer que unha lámpada estaba acendida mesmo despois de ser desenroscada do seu casco. Estaba tan sorprendida polo que viu neste seminario que quixo empezar a crear isto pola súa conta. Máis tarde comezou a experimentar con espellos planos e cóncavos. Os espellos planos terían un reflexo en certo obxecto que parecería estar detrás do vidro. O espello cóncavo tería un reflexo que en realidade estaría fronte ao vidro, producindo unha ilusión tridimensional.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .
* Francesca Cavallo e Elena Favilli (2018). *Cuentos de buenas noches para niñas rebeldes 2*. Editorial: Destino Infantil y Juvenil ISBN: 978-840-81-8325-9

### Outros artigos 
*Mulleres na NASA

### Ligazóns externas 
* Valerie Thomas, la inventora que se convirtió en científica de la NASA contra todo pronóstico no blog Mujeres con Ciencia.
The Ascension

***The Ascension*** é o oitavo álbum de estudio do músico estadounidense Sufjan Stevens, publicado o 25 de setembro de 2020 a través do selo Asthmatic Kitty.

## Listaxe de cancións 
## Notas
Godspeed

***Godspeed*** é o cuarto álbum de estudio da banda escocesa de indie rock Glasvegas, publicado o 2 de abril de 2021 a través do selo Go Wow Records. O disco foi gravado e producido polo cantante do grupo James Allan.

## Listaxe de cancións 
## Notas
Sigtryggur Arnar Björnsson

**Sigtryggur Arnar Björnsson**, nado o 7 de marzo de 1993, é un xogador profesional islandés de baloncesto. Con 1,80 metros de estatura xoga na posición de base.

## Traxectoria profesional 
O 15 de xaneiro de 2021, Björnsson asinou co Real Canoe NC da Liga LEB Ouro.

O 15 de abril de 2021, anunciouse a fichaxe de Björnsson ata final de tempada polo Básquet Coruña da Liga LEB Ouro. O internacional islandés chegou para cubrir o posto de base tras a lesión do lituano Augustas Pečiukevičius.

## Notas 
## Véxase tamén 
### Ligazóns externas 
* Perfil en FEB.es 
* Perfil en RealGM.com
Joaquina García García

**Joaquina García García,** nada en Porto do Son en 1879 e finada en 1939, foi a inventora dun dos primeiros traxes de auga para a pesca.

## Traxectoria 
Joaquina García, coñecida polo alcume da Ghaxola, deseñou un traxe para que o seu pai, mariñeiro de profesión, fose ao mar e non se mollase. O bo resultado fixo que recibise encargos doutras xentes do mar interesadas nos traxes. 

Os primeiros traxes de augas foron producidos pola familia de Gaspar Ben e Ana María Castro en 1896, e pouco despois pola propia Joaquina a finais da década de 1890*.* Para atender tódalas peticións, que viñan de distintos puntos da costa española, tivo que montar un taller onde traballaron máis costureiras. No Porto do Son chegou a haber oito pequenas factorías que producían estes traxes. Noutros lugares os mariñeiros foron representados en esculturas con esa indumentaria tradicional.

## Notas 
## Véxase tamén 
### Bibliografía 
* Rodríguez Rodríguez, Anaír. *Pioneiras 2. Galegas que abriron camiño* (1ª edición: febreiro de 2019 ed.). Vigo: Ed. Xerais. ISBN 978-84-9121-464-9. OCLC 1135271442
Cheick Diallo

**Cheick Diallo**, nado o 13 de setembro de 1996 en Kayes, é un xogador profesional maliano de baloncesto que xoga nos Osos de Manatí do Baloncesto Superior Nacional (BSN). Con 2,03 metros de estatura xoga nas posicións de ala-pivote e pivote.

## Traxectoria profesional 
O 23 de xuño de 2016, Diallo foi seleccionado polos Los Angeles Clippers na 33ª posición do Draft da NBA de 2016. Esa mesma noite foi traspasado ós New Orleans Pelicans. O 22 de xullo de 2016, Diallo asinou cos Pelicans.

O 23 de xullo de 2019, Diallo asinou un contrato de dous anos cos Phoenix Suns.

O 2 de febreiro de 2021, Diallo asinou co BC Avtodor Saratov da VTB United League.

O 20 de abril de 2021, Diallo asinou ata final de tempada co Baloncesto Fuenlabrada da Liga ACB.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Alice H. Parker

**Alice H. Parker**, nada en Morristown, Nova Jersey, en  1895, foi unha inventora afroamericana coñecida pola súa contribución da calefacción de caldeira. Inventou unha caldeira que proporcionaba calefacción central para edificios e casas enteiros, que foi patentada o 23 de decembro de 1919.

A súa caldeira era diferente doutros fornos daquel momento e supuxo un grande avance por ser máis seguro que queimar leña xa que axudaba a que non se tivese que almacenar e queimar madeira nun forno tradicional. O deseño tiña condutos de aire que permitían á calor esparexerse por toda a estrutura. A invención de Parker incluía un sistema de queimado múltiple e usaba gas natural. O que fixo esta caldeira única foi ser precursora da calefacción por zonas, onde a temperatura podía ser axustada en diferentes áreas dun edificio.

## Traxectoria 
Parker foi estudante na Howard University Academy, un instituto de Washington D.C. e gaduouse con honras en 1910.

### Patente 
A patente de Alice para a caldeira foi presentada en 1919, antes do Movemento de Dereitos Civís e do movemento de liberación das mulleres nos Estados Unidos o cal é en si extraordinario polo feito de pertencer ao colectivo de mulleres e ao das persoas negras, especialmente nun momento no que ambos se enfrontaban a máis discriminacións e particularmente debido á interseccionalidade.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .
Anna Keichline

**Anna Wagner Keichline,** nada en Bellefonte (Pensilvania) , o 24 de maio de 1889 e finada en 1943, foi unha arquitecta e inventora estadounidense, coñecida por ser a primeira muller rexistrada como arquitecta en Pensilvania e por inventar o «K brick».

## Traxectoria 
Con catorce anos xa gañou un premio polo deseño dunha mesa de naipes en madeira de carballo e un baúl en nogueira.

No ano 1912 patentou o seu primeiro deseño: a combinación dunha pica cun escurridor pregable. O mesmo ano fixo o proxecto arquitectónico dun Centro Escolar en Milesburg. En 1915 deseñou a Igrexa Presbiteriana Bald Eagle & Nittany Valley, en Mill Hall. Catro anos máis tarde fixo os proxectos do Garaxe e os Apartamentos Cadillac en Bellefonte e a casa G. Biblia. En 1919, o Estado de Pensilvania estableceu uns exames de arquitectura para regular o exercicio da profesión e en 1920, Anna foi a primeira muller en superar estes exames. 

En 1924 patentou os detalles construtivos dunha cociña onde introduciu elementos que axudaban a manter a orde, a limpeza e a seguridade dos usuarios: mostradores inclinados, armarios con portas de vidro, etc. En 1925 a arquitecta deseña o Teatro Praza en Bellefonte. En 1927 deseña o Club de Campo The Juniata e patenta outra das súas invencións relacionadas coa integración das actividades dos nenos na vida dos adultos: un biombo portable e pregable, que converte calquera parede ou recuncho nunha área de xogos. O mesmo ano, obtén a patente dun novo material de construción, coñecido como «K-brick»: Un ladrillo máis económico e lixeiro que o tradicional de arxila, e con propiedades térmicas, acústicas e ignífugas superiores. En 1929 e en 1931 patenta dous novos inventos: unha cama pregable e un sistema de circulación de aire comprimido para auga quente e calefacción. Entre 1931 e 1940 deseña numerosas residencias e apartamentos, ata que comeza a ter problemas de saúde e morre en febreiro de 1943.

En 1913 Anna Wagner Keichline liderou a marcha de sufraxistas en Bellefonte. Durante a primeira guerra mundial, en 1918, ofreceuse voluntaria, e foi aceptada como Axente Especial da División Militar de Intelixencia en Washington DC, para tarefas de investigación e preparación de informes, até o final da guerra.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .
Severino Varela

**Severino Varela Puente**, nado en Montevideo o 14 de setembro de 1913 e finado na mesma cidade o 29 de xullo de 1995, foi un futbolista uruguaio, de orixe galega, que xogaba de dianteiro.

Era alcumado "El Gallego" e tamén "Boina fantasma" por xogar sempre cunha boina branca. Desenvolveu a súa carreira principalmente entre Peñarol e Boca Juniors, conquistando catro ligas uruguaias e dúas arxentinas. entre as décadas de 1930 e 1940.

Foi internacional coa selección uruguaia e é o máximo goleador desta na Copa América, con 15 goles. Gañou coa selección a Copa América de 1942.

## Traxectoria 
### Orixes 
Fillo de emigrantes galegos no Uruguai, traballou como repartidor de carne e tamén na UTE, a compañía eléctrica uruguaia, ao tempo que xogaba ao fútbol. 

O seu primeiro club foi o Olimpia de Montevideo, no que xogou ata 1932, cando este se fusionou co Capurro dando lugar ao River Plate uruguaio. Despois de tres anos en River, nos que disputou as tres primeiras tempadas da era do profesionalismo na Primeira División do Uruguai, pasou ao Peñarol en 1935.

### Primeira etapa en Peñarol 
O seu pase ao Peñarol orixinou unha batalla legal na Asociación Uruguaia de Fútbol.  Debutou co equipo o 30 de abril de 1935 e na súa primeira campaña conquistou o seu primeiro campionato uruguaio, ao que sumaría outros tres durante os tres anos seguintes, formando parte do primeiro equipo uruguaio en gañar catro títulos de xeito consecutivo. 

### Boca Juniors 
[esquerda|miniatura|O célebre gol de Varela a [Club Atlético River Plate|River Plate en 1943.]]
En 1943 fichou por Boca Juniors, que levaba un par de tempadas sen conseguir rematar entre os tres primeiros clasificados. O prezo do seu traspaso foi de 38.000 pesos arxentinos e incluíu as cesións a Peñarol de Raúl Emeal e Ángel Laferrara. Ao ano seguinte o equipo reforzouse con Rodolfo De Zorzi e Juan Carlos Lorenzo entre outros, co obxectivo de lograr o terceiro campionato consecutivo, pero este foi finalmente para o seu máximo rival, RIver Plate. Precisamente os seus goles fronte a River foron en gran parte os que o fixeron célebre no seu paso por Boca. Fíxolle cinco goles ao equipo "millonario" en seis encontros, destacando un dos dous que anotou o 26 de setembro de 1943 na Bombonera, lanzándose ao chan para cabecear un centro de Carlos Adolfo Sosa e batendo ao porteiro Eduardo Lettieri.

En 1949, Boca estaba a realizar a peor campaña da súa historia e estaba a piques de descender. Severino Varela ofreceuse entón a xogar de balde para axudar ao seu querido club, pero os dirixentes non aceptaron.

Faleceu o 29 de xullo de 1995 aos 81 anos de idade.

## Palmarés 
**Peñarol**

* **Primeira división do Uruguai (4):** 1935, 1936, 1937 e 1938.

**Boca Juniors**

* **Primeira división da Arxentina (2):** 1943 e 1944.
* **Copa de Confraternidade Escobar-Gerona (1):** 1945.

**Selección uruguaia**

* **Copa América (1):** 1942.

## Notas 
## Véxase tamén 
### Ligazóns externas 
* Datos de Severino Varela en Boca Juniors .
Aurora Castillo

**Aurora Castelo**, nada en 1914 e finada en 1998, foi unha activista ambiental estadounidense de ascendencia mexicana. Foi cofundadora da organización Mothers of East Los Angeles (MELA) en 1984, encargada de velar pola protección ambiental no estado de California. Castelo foi galardoada co Premio Ambiental Goldman en 1995.

## Traxectoria 
A carreira de Aurora Castelo como activista comezou en 1984 cando un sacerdote dunha igrexa do leste dos Ánxeles pediulle ás súas freguesas que protestasen contra a construción dunha prisión estatal na veciñanza. Con este propósito inicial en mente, Castelo uniuse coas súas veciñas para formar a organización Mothers of East Los Angeles (MELA). Realizaron marchas pacíficas todos os luns e uníronse a outros grupos, formando a Coalición contra a Prisión no Leste dos Ánxeles.

O MELA continuou crecendo en tamaño e experiencia. En 1987 comezou unha exitosa loita contra o Proxecto Lancer (incinerador de residuos municipais). En 1988 a organización loitou contra outro incinerador de residuos tóxicos, e un ano despois uniuse con estudantes de secundaria de Huntington para deter o tratamento dunha planta química. Actualmente, o grupo participa no programa de conservación da auga, dirixe un programa de concienciación sobre o veleno do chumbo e patrocina programas de educación superior.

Castelo, coñecida popularmente como "*la doña*", faleceu en 1998, tres anos despois de recibir o prestixioso Premio Ambiental Goldman. Foi a primeira persoa dos Ánxeles, a primeira latina e a persoa de maior idade en gañar o premio.

## Notas
Florence Parpart

**Florence Parpart**, nada en Hoboken (Nova Jersey), foi unha inventora estadounidense.

## Traxectoria 
Florence Parpart viviu a maior parte da súa vida en Nova York e Filadelfia, onde tivo unha vida discreta de ama de casa ata que en 1900, obtivo a súa primeira patente dunha máquina de varrer industrial que melloraba a de Eureka Frazer Brown patentada en 1879. A mellora permitiu un uso máis amplo e dous anos máis tarde, Parpart vendeu a innovación en varias cidades dos Estados Unidos entre elas, Nova York, Filadelfia e San Francisco.

Tras casar con Hiram D. Layman, en 1914 obtivo unha patente dun refrixerador eléctrico, mellorando modelos anteriores que deixaron obsoletas as caixas de xeo que se usaban até entón e que supuxo un cambio total non só na forma de conservar os alimentos, senón tamén de cociñalos.

Asistindo a feiras comerciais e desenvolvendo as súas propias campañas publicitarias logrou comercializar as súas neveiras con bastante éxito por todo o país.

## Patentes 
* FR343775  14 de outubro de 1904.
* US1090925  24 de marzo de 1914.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .
Choi Yul

**Yul Choi** é un activista, ambientalista e organizador surcoreano. Presidiu o Movemento Anti-Polución Coreano en 1988 e liderou a Federación Coreana para o Movemento Ambiental en 1993. Recibiu o Global 500 Roll of Honor en 1994 e o Premio Ambiental Goldman en 1995.

En 2013 foi sentenciado a un ano de prisión polo seu traballo contra o proxecto Four Rivers, un proxecto defendido polo goberno. Foi liberado a comezos de 2014.
## Recoñecementos 
* 2010: Premio ó Embaixador Cultural - Green Planet Movie Awards
* 1999: Premio “World’s 15 Civil Activists” da revista Worldwatch
* 1997: Recoñecemento nacional en conmemoración do Día Mundial do Medio Ambiente.
* 1995: Premio Ambiental Goldman
* 1994: Global 500 Roll of Honor do Programa do Medio Ambiente das Nacións Unidas
* 1993: Premio "Dereitos Civís" da Asociación de Avogados de Seúl

## Publicacións
* 2010  : Study Book of Climate Change
* 2009  : My life with Environmental Actions for 33 years 
* 2007  : Boomerang Effect of Global Warming / Yul Choi’s Stories about Global Warming
* 2002  : Global Environmental Story of Yul Choi 1,2
* 1996  : Everything which is Living is Beautiful.
* 1994(1,2) 1997(3)  : Our Environmental Story 1,2,3
* 1988  : Multi-Pollution - novela
* 1986  : Pollution Map of Korea

## Notas
Andrew Simmons (ambientalista)

**Andrew Augustus Simmons** é un ambientalista de San Vicente e as Granadinas. Recibiu o premio Global 500 do Programa das Nacións Unidas para o Medio Ambiente de 1989 e o Premio Ambiental Goldman de 1994.

## Infancia e educación 
Simmons é de Enhams, San Vicente e as Granadinas. Orixinalmente formouse en educación mais fixo un máster en desenvolvemento económico. En 2019, Simmons obtivo o seu doutoramento na De Montfort University. O seu doutoramento considerou o impacto do cambio climático sobre os mozos e como as comunidades poden construír mecanismos de resiliencia para mitigar os seus efectos.

## Activismo e carreira 
Simmons lanzou a *JEMS Progressive Community Organization* en 1978. Na época, el era profesor e o único adolescente empregado na súa comunidade. Antes de 1972, o 95% da illa tiña emprego, mais despois da crise do petróleo de 1973 e cos custos dos combustibles a aumentar, as propiedades agrícolas foron pechando. A Reserva Forestal King's Hill foi fundada en 1791 e é unha das reservas forestais máis antigas do hemisferio occidental. Este tema é de particular importancia para Simmons, xa que a economía caribeña depende moito da agricultura e do turismo. Para explicar a importancia da reserva á comunidade local, Simmons usou festivais, pezas de teatro e música. A JEMS iniciou un programa de alfabetización e ofreceu instrución para mulleres en cableado eléctrico e construción. En 1989, Simmons foi incluído no Cadro de Honra Global 500 do Programa Ambiental das Nacións Unidas.

Axudou a iniciar varios proxectos relacionados coa auga potable e a conservación, incluíndo o ensino de rapaces nun xardín de infancia local e liderándoas en campañas de limpeza. A comezos dos anos 90, Simmons lanzou a Rede de Medio Ambiente para Mozos do Caribe (CYEN). A CYEN continuou a desenvolverse, ensinando ós mozos de San Vicente e Granadinas a seren máis defensores da protección das súas illas. Xuntos, Simmons e a CYEN monitorizaron os cambios no ambiente do Caribe, co aumento de furacáns, estacións chuviosas máis intensas e branqueamento dos arrecifes de coral. A CYEN pasou a realizar congresos anuais, que se converteron nas maiores e máis consistentes convencións ambientais para mozos no Caribe.

Traballou co Programa das Nacións Unidas para o Medio Ambiente en iniciativas semellantes, incentivando ós mozos en todo o mundo a seren máis conscientes do punto de vista ambiental. Di que se concentra nos mozos porque “o futuro da propia terra está na man dos mozos”. Para este obradoiro, Simmons traballou con Otis Joslyn, director técnico do Caribbean Community Climate Change Center.

Simmons mudouse a Londres en 1997, onde traballou como Director Adxunto de Asuntos da Xuventude na Oficina da Commonwealth. Foi galardoado co Premio Ambiental Goldman.

## Notas
Lucas Nogueira

**Lucas Riva Amarante "Bebê" Nogueira**, nado o 26 de xullo de 1992 en São Gonçalo (Río de Xaneiro), é un ex xogador brasileiro de baloncesto profesional.

## Traxectoria profesional 
Nogueira comezou en 2009 nas categorías inferiores do CB Estudiantes. En 2011, foi cedido ó CB Las Rozas para tempada 2011-12. O 27 de xuño de 2013, Nogueira renovou o seu contrato co Estudiantes por dous anos máis, e a tempada seguinte conseguiu o galardón ó mellor defensor da Liga ACB.

Nogueira foi seleccionado na 16ª posición do Draft da NBA de 2013 polos Boston Celtics, e foi traspasado ós Atlanta Hawks.

O 30 de xuño de 2014, os dereitos do Draft de Nogueira foron traspasado xunto a Lou Williams ós Toronto Raptors, a cambio de John Salmons e unha elección da segunda rolda do Draft de 2015. O 3 de agosto de 2014, asinou cos Raptors. O 21 de novembro de 2014, Nogueira debutou na NBA, facendo dous puntos e cinco rebotes na vitoria dos Raptors por 124–83 contra os Milwaukee Bucks.

O 9 de setembro de 2018, Nogueira asinou co Baloncesto Fuenlabrada da Liga ACB.

Tralo seu paso polo Al-Muharraq SC de Bahrain e polo Cearense brasileiro, Nogueira anunciou a súa retirada do baloncesto profesional o 3 de febreiro de 2021 debido ás súas lesións.

## Notas 
## Véxase tamén 
### Ligazóns externas 
* Estatísticas en Basketball-Reference
Aplothorax burchelli

***Aplothorax burchelli*** é unha especie de insecto coleóptero da suborde dos adéfagos, familia dos Carábidos, subfamilia dos carabinos e tribo dos carabinos. 

É o único membro do xénero monotípico *Aplothorax*.

É, ou era, endémico da illa de Santa Helena, no Atlántico sur. Crese que *Aplothorax burchelli* descende de escaravellos terrestres surafricanos que chegaron a Santa Helena no Plioceno. 

## Taxonomía 
### Descrición 
Taanto o xénero como a especie foron descritas en 1841 polo naturalista inglés George Robert Waterhouse. (Ver a páxina).

### Etimoloxías 
O nome científico do xénero, *Aplotorax*, está formado polos elementos *aplo-*, derivado do grego antigo ἁπλόος *haplóos*, "simple", "sinxelo", e o termo do latín científico *thorax*, "tórax". Literalmente, "de tórax simple".

O epíteto específico, *burchelli*, e unha homenaxe que Waterhouse lle fixo ao seu compatriota o naturalista, ilustrador e explorador William John Burchell.

### Nota taxonómica 
Sota e colaboradores investigaron a orixe deste escaravello terrestre xigante, posibelmente extinguido da illa de Santa Helena no Atlántico Sur. A especie situose inicialmente na subtribo *Calosomina* (= xénero *Calosoma*) da subfamilia dos carabinos, pero esta proposta foi cuestionada debido á súa eclusiva morfoloxía externa e xenital. Realizaron unha análise filoxenética de secuencias de do xenoma mitocondrial utilizando exemplares históricos de *A. burchelli* e mostras de especies representativas dos carabinos. (Resume).
 
## Características 
*Aplothorax burchelli* alcanzaba unha lonxitude de 29 a 38 mm. Non podía voar. A especie mostra similitudes cos escaravellos do xénero *Carabus*, dos que se diferenciab principalmente pola forma do pronoto, liso e curvo. A cabeza era grande e case tan ancha coma o pronoto. O escaravello era completamente negro. As antenas estaban engrosadas no medio e alongadas no terceiro segmento. As mandíbulas eran curtas e resistentes. As ás, semicilíndricas, eran planas e arredondadas na base. As patas eran longas, co pé anterior do macho non estendido. 

## Especie extinguida? 
Despois de que Thomas Vernon Wollaston buscase en balde a especie en 1875-76, considerouse extinta durante moito tempo, até que foi redescuberta, incluídas as larvas, en 1965-66 e 1967. Porén, ao buscala de novo en 1988 e 1993, non se atoparon máis exemplares. 

## Notas 
## Véxase tamén 
### Bibliografía 
* Lorenz, W. (2018): *CarabCat: Global database of ground beetles* (versión outubro de 2017). En: Roskov Y. *et al*. Species 2000 & ITIS Catalogue of Life.
* Oldfield, S. (comp.) & D. Procter & L. V. Fleming, eds. (199): * Biodiversity: the UK Overseas Territories*. Peterborough, Cambridgeshire, Inglaterra, UK: Joint Nature Conservation Committee. ISBN 1-86107-502-2.
* Waterhouse, G. R. (1842): "Description of a Sub-Genus of Coleopterous Insects, closely allied to the Genus *Carabus*". *Transactions of the Royal Entomological Society of London* **3**: 207–209.

### Outros artigos 
* Carábidos
* Carabinos
* Carabini

### Ligazóns externas 
* *Aplothorax* en Index to Organism Names (ION). 
* NZ Nomenclator Zoologicus.
Juan Pablo Orrego

**Juan Pablo Orrego Silva**, nado en 1949, é un músico, ecoloxista e activista chileno.

## Carreira musical 
Foi baixista da banda chilena Blops, á cal se integrou en 1968 por intermedio do seu primo Felipe Orrego. Estivo no grupo até 1973, cando se separaron. En 1974 participou dunha breve reagrupación e logo formou parte unha vez máis do conxunto entre 1978 e 1981, ano en que se trasladou ao Canadá.

En 2001, Orrego formou parte do reencontro dos Blops, que durou até 2003.

Desde 2006 participa na campaña *Patagonia sin presas* en contra do proxecto HidroAysén. É presidente da ONG Ecosistemas, e director de International Rivers desde xullo de 2014.

## Notas
Miquel Ventura i Balanyà

**Miquel Ventura i Balanyà**, nado en Reus o 7 de xaneiro de 1878 e finado en Madrid o 2 de setembro de 1930, foi un filólogo, profesor e escritor catalán.

## Traxectoria 
Cursou o Bacharelato no Instituto de Reus. Traduciu ao catalán *Contes Gascons* de Perbosc, *Manfred* de Lord Byron, *La Ciutat Morta* de Ànnunzio, *Julio César* de Shakespeare, *El contracte social* de Rousseau, algúns diálogos "dels morts" de Llucià e varías poesías castelás. Marchou a Madrid para cursar estudos de Francés, Grego e Inglés e conseguiu o título de mestre de primeira ensinanza exercendo na Escuola Normal Central. Fixo Filosofía e Letras na Universidade de Madrid.

Foi profesor de Francés da Escuela Normal de Madrid, e en 1905 concedéronlle unha bolsa para ampliar estudos en París. Foi catedrático de Inglés na Escuela de Estudios Superiores del Magisterio de Madrid dende 1912. Poeta alófono en galego, publicou o poemario *¡Fala armoñosa, non morrerás!*, con prólogo de Aurelio Ribalta, en 1916, na revista literaria Biblioteca do Pobo galego editada en Madrid.

## Notas 
## Véxase tamén 
### Bibliografía 
* Jordi GINEBRA. El Grup Modernista de Reus i la llengua catalana. Reus: Associació d'Estudis Reusencs, 1994. ISBN 84-7935-223-X
* Magí SUNYER. Els Marginats socials en la literatura del Grup Modernista de Reus. Reus: Associació d'Estudis Reusencs, 1984. ISBN 84-398-2015-1
* Banús i Sans, Josep M. «La vida y la obra de Michel Ventura Balañá» (PDF). Revista del Centre de Lectura de Reus, núm. 37, quarta època, Juliol 1955.
* Fornés, Lluís «Euphemia Llorente i el filòleg Michel Ventura Balanyà» (PDF). Revista Paraula d'Òc, núm. 3, Juny 1999.
Erna Schneider Hoover

**Erna Schneider Hoover**, nada en Nova Jersey o 19 de xuño de 1926, é unha matemática estadounidense coñecida por inventar un sistema automático de conmutación telefónica   que evitaba as sobrecargas do sistema durante as horas punta. As chamadas entrantes foron controladas por un ordenador, axustando automaticamente a aceptación da chamada. 

## Traxectoria 
Doutorouse na Universidade de Yale en filosofía e fundamentos das matemáticas en 1951. Ensinou no Swarthmore College de 1951 a 1954, ensinando filosofía e lóxica. En 1954 uniuse a Bell Laboratories como técnica asociado superior e foi ascendida en 1956. Os sistemas de cambio neses anos pasaron de tecnoloxías electrónicas a informáticas e os problemas producíronse cando unha central telefónica estaba saturada de miles de chamadas nun curto período de tempo, o que provocou o colapso do sistema.  

Hoover aplicou o seu coñecemento de lóxica simbólica e teoría de retroalimentación para programar os mecanismos de control dun centro de chamadas que impoñía a orde en todo o sistema e facía o servizo moito máis robusto. A invención foi unha das primeiras patentes de software emitidas e os principios da súa invención aínda se usan en equipos de telecomunicacións no século XXI. Despois converteuse na primeira muller supervisora ​​dun departamento técnico en Bell Labs. 

Hoover traballou entón en varias aplicacións de alto nivel, como programas de control de radar do sistema de salvagarda de mísiles balísticos Safeguard, sistemas para interceptar cabezas de mísiles balísticos intercontinentais entrantes. O seu departamento traballou en métodos de intelixencia artificial, grandes bases de datos e software transaccional para soportar grandes redes telefónicas. Traballou nos Laboratorios Bell durante 32 anos ata xubilarse en 1987. Hoover é considerada unha  pioneira no campo da tecnoloxía informática.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .

### Ligazóns externas 
* Erna Schneider Hoover no blog Mujeres con ciencia
* Erna Schneider Hoover - ETHW
Xustiza climática

miniatura|Rapaces nunha manifestación pola xustiza climática en Minnesota, EUA, en abril de 2017.
**Xustiza climática** é un termo usado para enmarcar o quecemento global como unha cuestión ética e política, en vez dunha cuestión de natureza puramente ambiental ou física. Iso faise a través da relación das causas e dos efectos do cambio climático aos conceptos de xustiza, particularmente xustiza ambiental e xustiza social . A xustiza climática examina conceptos como igualdade, dereitos humanos, dereitos colectivos e as responsabilidades históricas polo cambio climático. As accións de xustiza climática poden incluír o crecente número global de accións legais sobre cuestións de cambio climático. En 2017, un relatorio do Programa das Nacións Unidas para o Medio Ambiente identificou 894 accións xudiciais en marcha en todo o mundo.

Comunidades historicamente marginalizadas, como mulleres, comunidades indíxenas e comunidades de cor, moitas veces afrontan as peores consecuencias do cambio climático: en realidade, os menos responsables polo cambio climático sofren as súas consecuencias máis graves. E eles tamén poden ser aínda máis prexudicados polas respostas ó cambio climático, que poden reproducir ou exacerbar as desigualdades existentes, que foron nomeadas como  'triplas inxustizas' do cambio climático.

O uso e a popularidade da xustiza climática aumentaron dramaticamente os últimos anos, pero a xustiza climática é entendida de moitas maneiras e os distintos significados ás veces son cuestionados. Na súa forma máis simple, os conceptos de xustiza climática poden ser agrupadas ao longo das liñas da xustiza procesual, que enfatiza a toma de decisións xustas, transparentes e inclusivas, e a xustiza distributiva, que pon a énfase en quen soporta os custos do cambio climático e as accións tomadas para cumprir os obxectivos. En particular coa aparición de movementos populares que apuntan á xustiza climática - como Fridays for Future, Ende Gelände ou Extinction Rebellion - a conexión deses grupos no contexto da xustiza climática tornouse máis importante.

## Notas
Melati e Isabel Wijsen

**Melati Wijsen**, nada en 2001, e **Isabel Wijsen**, nada en 2003, son activistas climáticas indonesias. As dúas irmás son coñecidas polos seus esforzos para reducir o consumo de plástico en Balí.

As irmás naceron en Balí, de pais holandeses e indonesios. En 2013, cando Melati tiña 12 anos e Isabel 10, comezaron unha campaña para librar a Balí das bolsas de plástico desbotables chamada *Bye Bye Plastic Bags*. Para chamar a atención do público, organizaron unha folga de fame do amencer ao anoitecer en 2016, esixindo con éxito unha reunión co entón gobernador de Balí, I Made Mangku Pastika. A campaña resultou na sinatura de Pastika dunha orde para prohibir as bolsas e pallas de plático a partir de 2018.

En 2017, o dúo falou no Día Mundial do Océano das Nacións Unidas na cidade de Nova York. En 2018, as dúas foron nomeadas dúas dos 25 adolescentes máis  influentes de 2018 pola revista Time. En 2020, Melati foi relatora convidada no Fórum Económico Mundial en Davos. En 2019, un documental sobre Melati Wijsen titulado *Bigger than Us* foi estreado. O filme foi dirixido polo director francés Florece Vasseur e producido por Marion Cotillard. 

## Notas
Harriet Tracy

**Harriet Ruth Brisbane Tracy**, nada en Charleston, Carolina do Sur o 6 de decembro de 1834 e finada o 30 de maio de 1918, foi unha inventora estadounidense que patentou polo menos 27 inventos entre 1868 e 1915, incluíndo seis patentes de ascensores e 17 de máquinas de coser. A súa primeira patente foi a dun accesorio de berce para somieres. O seu ascensor patentado utilizouse na Exposición Universal de Chicago de 1893.

No seu obituario sinálase que tamén estaba "dotada como escritora de verso e prosa" e que colaboraba con frecuencia en "revistas e publicacións periódicas".

## Traxectoria 
miniatura|Patente

Harriet trasladouse a Nova Inglaterra antes de 1911. En 1860 casou con Cadwallader Colden Tracy (1830-1921), un xogador de  béisbol que fora membro dos Knickerbockers de Nova York en 1854. Desde aproximadamente 1860 ata 1890 viviu en Staten Island, Nova York, na localidade de New  Brighton. Tivo catro fillas. Trasladouse cara a 1890 coa súa familia a París, Francia, e logo a Londres, Inglaterra.

## Notas 
## Véxase tamén 
### Bibliografía 
* 

### Ligazóns externas 
* WOMAN INVENTOR: HARRIET RUTH TRACY'S 19TH CENTURY PATENTS
David Iglesias

**David Iglesias**, alcumado deportivamente **Guanyar** (pronunciado Guáñar), nado en Santiago de Compostela o 28 de agosto de 1997, é un xogador de videoxogos e regueiro galego en lingua castelá.
## Traxectoria
Estudou ensino medio no Colexio LaSalle, no seu rego un cu.

En marzo de 2021 Team Heretics fichouno para o seu equipo de Fortnite e trasladouse a Madrid, onde xoga nunha vivenda común con outros cinco regueiros. Naquela altura tiña máis de 300 000 seareiros.

## Notas
Anna Giordano

**Anna Giordano**, nada en 1965, é unha conservacionista italiana. Ornitóloga experimentada cun doutoramento en ciencias naturais, Giordano foi líder do World Wide Fund for Nature (WWF) en Sicilia e unha respectada ambientalista en toda Europa; gañou o Premio Ambiental Goldman en 1998. É coñecida polo seu traballo para a protección das aves silvestres e contra os danos que causaría no medio ambiente a ponte sobre o estreito de Messina.

## Traxectoria 
Uniuse á Liga Italiana para a Protección das Aves (LIPU) á idade de seis anos. En 1981, despois de ver 17 paxaros disparados no ceo por cazadores furtivos disparando desde búnkeres de cemento, comprometeuse a loitar contra os cazadores furtivos. Desafiar aos homes na sociedade siciliana dominada por homes, onde había unha longa tradición de cazar aves rapaces migratorias, creou unha aberta hostilidade cara a Giordano. Cando comezou a acosar á policía, os gardabosques e as autoridades locais para que fixesen algo sobre a matanza ilegal, non a tomaron en serio. Pero ela persistiu e, en 1984, comezou a organizar campamentos de mozos de todo o mundo que se reunían cada primavera para observar as migracións e informar á policía cando vían traballando aos cazadores furtivos.

Os cazadores responderon con ameazas e intimidación. En 1986, escapou por pouco do tiroteo do seu automóbil, e máis tarde os cazadores furtivos irromperon na súa casa. Tamén lle enviaron por correo un falcón morto cunha nota ameazadora. Despois deste e outro incidente no que ela e un grupo de mozos que monitoreaban a migración recibiron disparos, os axentes da lei locais comezaron a axudar a Giordano nos seus esforzos por deter a caza furtiva desenfreada.

Entre 1996 e 2003, Anna Giordano foi directora da Reserva Natural Saline dei Trapani e Paceco, establecida pola Rexión Siciliana e xestionada por WWF.

Giordano liderou o equipo de WWF involucrado na revisión de avaliacións de impacto ambiental para propostas de desenvolvemento na Unión Europea e Italia. Entre 2007 e 2008, participou na Avaliación de Impacto Ambiental e a Avaliación Ambiental Estratéxica establecida polo Ministerio de Medio Ambiente italiano.

## Notas 
## Véxase tamén 
### Ligazóns externas 
* Lo stretto oltre il ponte - Intervista ad Anna Giordano,  17 de marzo de 2012.
Patrick Costello (político)

**Patrick Costello**, nado o 21 de maio de 1980, é un político irlandés do Partido dos Verdes que ten sido Teachta Dála (TD) polo distrito central-sur de Dublín desde as eleccións xerais de 2020.

## Carreira política 
Antes da súa elección para a Dáil Éireann, foi membro do Consello Municipal de Dublín para a área electoral local de Kimmage - Rathmines despois de ser elixido nas eleccións locais de 2014.

## Vida persoal 
A súa compañeira é Hazel Chu, presidenta do Partido Verde e actual alcalde de Dublín.

## Notas
Let the Bad Times Roll

***Let the Bad Times Roll*** é o décimo álbum de estudio da banda estadounidense de punk rock The Offspring, publicado o 16 de abril de 2021. Producido por by Bob Rock, trátase do primeiro lanzamento do grupo a través do selo Concord Records e do seu primeiro álbum de estudio en case nove anos tras editar *Days Go By* en 2012, sendo o espazo máis longo entre dous álbums de estudio de The Offspring. *Let the Bad Times Roll* tamén marca a estrea coa banda de Todd Morse, que substituíu o baixista orixinal Greg K. en 2019.

Os calendarios de xira, cambios na formación, problemas legais e a busca dun novo selo tras deixar Columbia Records, que editara os seus discos anteriores de The Offspring, contribuíron a un atraso de dous anos para *Let the Bad Times Roll*. A banda comezou a gravar material novo para o álbum con Rock no verán de 2013, e tras regravar en varios estudios e durante distintos períodos de tempo entre 2014 e 2019, o disco estivo rematado a principios de 2020 e estivo listo para ser editado a finais dese ano. Porén, debido á pandemia de COVID-19 o lanzamento atrasouse novamente ata 2021. 

## Listaxe de cancións 
## Notas
Ahmed Ibrahim Awale

**Ahmed Ibrahim Awale** () é un ambientalista, botánico e escritor de Somalilandia.

Awale naceu na vila de Adadlay, 95 km ó leste de Hargeisa, e vivía preto da montaña Gaan Libah. Está afiliado á Universidade de Hargeisa, e escribiu libros en inglés sobre a arqueoloxía e historia natural de Somalilandia, así como traballos en Somalia.

Tamén é coñecido polo seu descubrimento dunha nova especie de Aloe, o *Aloe* *sanguinalis*, que atopou medrando nun ambiente salvaxe preto de Alala Adka () en 2014. A abreviatura do autor botánico **Awale** refírese a el.

En 2020, unha especie de escorpión, *Pandinurus awalei*, foi nomeada na súa homenaxe. 

## Notas
(460) Scania

**(460) Scania** é un asteroide pertencente ao cinto de asteroides descuberto o 22 de outubro de 1900 por Maximilian Franz Wolf desde o observatorio de Heidelberg-Königstuhl, Alemaña.

## Designación e nome 
Designado provisionalmente como 1900 FN, foi posteriormente nomeado "Scania" en honra a Escania, unha rexión de Suecia.

## Características orbitais 
Scania está situado a unha distancia media de 2,716 ua, podendo afastarse un máximo de 3,004 ua e achegarse un máximo de 2,428 ua. Ten unha excentricidade de 0,106.

## Características físicas 
Este asteroide ten unha magnitude absoluta de 10,7.

## Notas 
## Véxase tamén 
### Ligazóns externas 
*